Tokelo ya kakanyotlhamo ke tokelo yeo e fiwago kakanyotlhamo. Kakanyotlhamo yeo e swanetše go na setšweletšwa goba tselatshepetšo ye mpsha ya go diragatša sengwe, goba yeo e fago tharollo ye mpsha ya seteginiki mo bothateng bjo itšeng.
Tokelo ya kakanyotlhamo e fana ka tšhireletšo ya tlhamo go mong wa kakanyo. Tšhireletšo e fiwa mo nakong ye e beilwego, ka kakaretšo e ba mengwaga ye 20. tšhireletšo ya tokelo ya kakanyotlhamo e hlaloša gore tlhamo e ka se ke ya direlwa thekišo, ya šomišwa, ya abelanwa goba ya rekišwa ntle le tumelelo ya mong.
Hwetša diforomo tšeo di swanetšego tša kgopelo go tšwa go kantoro ya Mongwadiši wa Tokelo ya Kakanyotlhamo.
Tlatša diforomo mme o di iše go kantoro ya Ngwadišo ya Dikhamphani le Botsebi.
Iša kgatišo yeo e netefaditšwego ya tokomane ya gago ya boitsebišo.
Tsenya kgopelo ya nakwana ka go foromo ya maleba - se se ka dirwa ke mokgopedi yo a nago goba a se nago thušo ya moemedi wa molao.
Tsenya kgopelo yeo e feletšego - se se swanetše go dirwa ka go šomiša Moemedi wa Tokelo ya Kakanyotlhamo.
Tsenya kgopelo ya Kwano ya Tšhomammogo ya Tokelo ya Kakanyotlhamo.
Tokelo ya Kakanyotlhamo ya motšwaoswere e tšea dikgwedi tše tharo go e ngwadiša. Kgopelo ya tokelo ya kakanyotlhamo yeo e feletšego e tšea tekano ya dikgwedi tše tshela go e phethagatša.